Rimi tegevdirektori Christer Östholmi sõnul vaadati koos Põllumajandus-Kaubanduskoja esindajatega üle Eesti tootjate tänased sõlmküsimused: üldised lepingutingimused, logistika ja info liikumine osapoolte vahel. Arutleti võimalusi luua  paremaid süsteeme vajaminevate kaubakoguste planeerimiseks ja vastutuse jagamiseks ning otsustati kokku kutsuda laiem ring jaekaupmeestest ja tootjatest, et üheskoos välja mõelda ning juurutada standardne ja osapooltele sobiv kaubakastide süsteem Eestis toimuvate kaubatarnete jaoks.